Men Olsenbanden var ikke død

… men Olsenbanden var ikke død! er en norsk kriminalkomedie fra 1984 regissert av Knut Bohwim. Manuset ble skrevet av Knut Bohwim og Gustav Arne Kramer. Dette er den 13. og nest siste filmen om Olsenbanden.  Hovedrollene spilles atter en gang av Arve Opsahl, Carsten Byhring og Sverre Holm. Planen til Olsenbanden denne gangen er å forfalske verdifulle malerier på Munchmuseet. De får god hjelp av Valborg som har begynt som hobby-maler.

 Handling 
Da Egon (Arve Opsahl) slapp ut av «Botsen» hadde han ingen plan. Han hadde sittet inne med en kunsthandler (Johan Fillinger). Han fortalte Egon at franskmennene hatet Edvard Munch, siden han var mer kjent enn Picasso. Så nå skulle  franskmennene rane Munchmuseet i Oslo og brenne alle maleriene til Munch. Valborg (Aud Schønemann) hadde tatt seg jobb som vaskehjelp på museet. Hun hadde begynt å male etter Munchs malerier og de var prikk like. Olsenbanden skulle bytte ut ett og ett bilde etter hvert som Valborg malte nye bilder. Da de hadde tømt hele museet var det kun bilder som Valborg hadde malt.

 Rolleliste 
 Rolle  Skuespiller Egon Olsen  Arve Opsahl Kjell Jensen  Carsten Byhring Benny Fransen  Sverre Holm Valborg Jensen  Aud Schønemann Cap Cheval  Per Tofte Biffen  Ove Verner HansenSikkerhetsexpert påMunch-MuseetKnut LystadVaktmesteren påMunch-MuseetJon Skolmen Kunsthandleren  Johan Fillinger Kriminalassistent Hermansen  Sverre Wilberg Konstabel Blom  Ulf WengårdMalelærer på akademiParkometervaktKnut BohwimGuide på Munch-MuseetInger TeienGuide på Munch-MuseetAlf Malland Bensinmann  Trond Lie Sikkerhetssjef påMunch-Museet   Sjåfør for Saga Solreiser   Nysgjerrig herre   Kaptein på yacht   Vertinne på yacht Veslemøy Fosse Ree Politi i Monte-Carlo 1   Politi i Monte-Carlo 2  Bjørn Sandvik Kamera-Selger  Tore Andersen Ekspedetrise i Kamerasjappe   Hertz-representant   Hovmester  Jan Pande-Rolfsen Kokk  Mattis Mathiesen Passvakt  Ole-Jørgen Nilsen Trikkfører  Kurt RavnDirigentHarald Heide-Steen jr.

 Trivia 
 Dette er den første filmen i serien som ikke er basert på et dansk originalmanus. Den ble påbegynt i slutten av april 1984 og sluttført i løpet av sommeren. Sentrale deler av handlingen skulle opprinnelig foregå på Hurtigruten, men disse planene ble isteden brukt i tegneserien (Olsenbanden raner hurtigruta)Aftenposten Weekend – Olsenbanden (28. april 1984)
 I et TV-intervju gjort i forbindelse med denne filmen uttrykker Arve Opsahl at den største skepsisen til å lage nok en Olsenbanden-film kom fra flere av skuespillerne - særlig ham selv. Han begrunnet det med hvordan Egon Olsen var blitt en rolle knyttet så sterkt opp til ham som skuespiller at han ikke lenger kunne ta andre roller (og heller ikke fikk andre roller) uten at folk så på ham som Egon Olsen. Han skulle imidlertid ti år senere lykkes i å skape en ny ikonisk karakter med Henry i Mot i brøstet. I et intervju gjort i den forbindelse uttalte han at «For mitt vedkomne er Egon Olsen død. Men Henry han lever». 
 Dette er siste gang Carsten Byhring, Sverre Wilberg og Ove Verner Hansen opptrer i en norsk Olsenbanden-film. Byhring og Wilberg døde før siste film i serien kom i 1999, mens Hansen ikke hadde en rolle i den.
 Sikkerhetssjefen på Munch-museet, spilt av Knut Lystad, refererer til et kupp som tidligere var gjort hvor en «gjeng» satte et fotografi av rommet foran linsen på overvåkningskameraet mens de gjennomførte det. Dette er en referanse til den forrige filmen i serien – Olsenbandens aller siste kupp – hvor banden nettopp gjør dette når de tømmer et pengeskap.

 Referanser 

 Eksterne lenker 

Kategori:Olsenbanden
Kategori:Norske krimkomedier
Kategori:Filmer fra 1984
Kategori:Norske filmer fra 1980-årene
Kategori:Filmer regissert av Knut Bohwim
Kategori:Norskspråklige filmer
Kategori:Filmer lagt til Oslo